Olena Petrova

**Olena Jurjivna Petrova**, (, ), rođena 24. septembra 1972. u Šarkanu u Udmurtskoj ASSR, RSFSR, SSSR (danas Rusija), nekadašnja je sovjetska i ukrajinska biatlonka.

## Karijera 
### Olimpijske igre 
Nastupila je na četvorim Olimpijskim igrama: Zimskim olimpijskim igrama 1994, 1998, 2002. i 2006. Osvojila je srebrnu medalju na Zimskim olimpijskim igrama 1998. u utrci na 15&nbsp;km, kada je s jednim promašajem i zaostatkom 17.8&nbsp;s bila sporija od pobjednice Bugarke Ekaterine Dafovske. Najbolji plasman u ekipnim disciplinama bila su joj dva peta mjesta: na Zimskim olimpijskim igrama 1994. u štafeti s Marinom Skolota, Valentinom Cerbe-Nesinom i Olenom Ogurcovom te na Zimskim olimpijskim igrama 1998. u štafeti s Valentinom Cerbe-Nesinom, Tetjanom Vodopjanovom i Olenom Ogurcovom. Na Zimskim olimpijskim igrama 2002, na svečanom otvaranju, bila je nositeljica zastave Ukrajine.

### Svjetska prvenstva 
Petrova je nastupila na dvanaest Svjetskih prvenstava od SP 1993. do SP 2007. Ukupno je osvojila četiri srebrne i šest bronzanih medalja. Srebrne medalje je osvojila: Na SP 1996. u ekipnoj utrci s Tetjanom Vodopjanovom, Olenom Ogurcovom i Ninom Lemeš; na SP 1999. u utrci masovnog starta s dva promašaja i zaostatkom od 3.1&nbsp;s iza pobjednice Olene Zubrilove; te na SP 2003. u utrci na 7,5&nbsp;km i štafeti s Oksanom Hvostenko, Irinom Merkušinom i Oksanom Jakovljevom. Bronzane medalje je osvojila na SP 1996. u utrci na 15&nbsp;km i u štafeti s Tetjanom Vodopjanovom, Valentinom Cerbe-Nesina i Olenom Ogurcovom; na SP 1997. u ekipnoj utrci s Tetjanom Vodopjanovom, Valentinom Cerbe-Nesina i Olenom Ogurcovom; na SP 2000. u štafeti s Olenom Ogurcovom, Ninom Lemeš i Tetjanom Vodopjanovom, te na SP 2004. u utrci na 15&nbsp;km s tri promašaja i zaostatkom od 1:41.5&nbsp;min iza pobjednice Olge Medvedceve.

### Svjetski kup 
Prvi nastup Petrove u Svjetskom kupu bio je u sezoni SK 1992/93. U prvom zvaničnom nastupu u sezoni SK 1993/94. na slovenskoj Pokljuki 17. decembra 1993, osvojila je 11-o mjesto u utrci na 15&nbsp;km, bez promašaja i zaostatkom od 4:41.2&nbsp;min iza pobjednice Anne Briand. Iako je desetak godina bila u vrhu Svjetskog kupa, nikada nije pobijedila u pojedinačnoj utrci, a najbolji rezultat joj je drugo mjesto na Pokljuki u sezoni SK 1999/2000. u utrci na 7,5&nbsp;km kada je bez promašaja za 46.4&nbsp;s bila sporija od pobjednice Gro Marit Istad Kristiansen, koja je utrku završila takođe bez promašaja. U ekipnim disciplinama pobijedila je dva puta u štafeti: u sezoni SK 1996/97. u Naganu 9. marta 1997. s Ninom Lemeš,  Valentinom Cerbe-Nesina i Tetjanom Vodopjanovom; te u Ruhpoldingu u sezoni SK 1998/99. 15. januara 1999. s Olenom Zubrilovom, Ninom Lemeš i 
Tetjanom Vodopjanovom.

## Nagrade 
## Privatni život 
## Napomene 
## Reference 
## Vanjski linkovi 
* 
* 

Kategorija:Rođeni 1972.
Kategorija:Živi ljudi
Kategorija:Biografije, Šarkan
Kategorija:Ukrajinski biatlonci
Kategorija:Ukrajinski olimpijci u biatlonu
Kategorija:Biatlonci na Zimskim olimpijskim igrama 1994.
Kategorija:Biatlonci na Zimskim olimpijskim igrama 1998.
Kategorija:Biatlonci na Zimskim olimpijskim igrama 2002.
Kategorija:Biatlonci na Zimskim olimpijskim igrama 2006.
Kategorija:Osvajači srebrne medalje na Olimpijskim igrama (Ukrajina)
Kategorija:Osvajači medalja na Zimskim olimpijskim igrama 1998.
Kategorija:Osvajači medalja na Svjetskim prvenstvima u biatlonu
Kategorija:Nosioci Ordena za zasluge III reda (Ukrajina)